ხუან გუალბერტო გონსალესი

ხუან გუალბერტო გონსალესი (დ. 12 ივლისი, 1851 — გ. 30 ივლისი, 1912) — პარაგვაის პრეზიდენტი. გონსალესი ქვეყანას 1890 წლიდან მისი იძულებითი გადადგომამდე, 1894 წლამდე მართავდა. ის პარაგვაის სამმაგი ალიანსის წინააღმდეგ ომის დროს პარაგვაის ჯანდაცვის დეპარტამენტის ადიუტანტი იყო. ასევე იყო მაგისტრატი და დეპუტატთა პალატის პრეზიდენტი. 1869 წლის 26 ივნისს იგი გახდა „ “-ს დამფუძნებელი წევრი, ხოლო 1873 წელს ქვეყნის სახალხო დამცველად დაინიშნა.

ცხოვრება
ხუან გუალბერტო გონსალესი პარაგვაის დედაქალაქ ასუნსიონიში 1851 წლის 12 ივლისს დაიბადა. დაქორწინდა მასწავლებელ როზა პენა გუანესზე, რომელიც იყო როსარიო გუანესისა და მანუელ პედრო პენას ქალიშვილი.

სამმაგი ალიანსის ომის დროს მან შესთავაზა სამსახური და შეუერთდა არმიის ჯანდაცვის დეპარტამენტს. ის ხუან ბატისტა გილისთან დააპატიმრეს და გაწერეს ალიანსის ჯარში. 1869 წელს დაბრუნდა ასუნსიონში. ორი წლის შემდეგ შეუერთდა პარაგვაის მასონთა ლოჟას №30. გარკვეული დროის შემდეგ ის გახდა 33-ე კატეგორიის უმაღლესი საბჭოს ერთ-ერთი დამფუძნებელი, ამ ინსტიტუტმა იგი ამ თანამდებობაზე 1895 წლის 8 ივლისს ელეუტერიო კორეოსთან, ანტონიო ტაბოადასთან და სესილიო ბაესთან ერთად დააწინაურა. გონსალესი გარდაიცვალა ასუნსიონში, 1912 წლის 30 ივლისს.

პრეზიდენტობა
გონსალესი პარაგვაის რესპუბლიკის პრეზიდენტი 1890 წლის 25 ნოემბრიდან 1894 წლის 9 ივნისამდე იყო. მისი ვიცე-პრეზიდენტი იყო მარკოს მორინიგო. მისი კაბინეტის შემადგენლობაში იყვნენ: ხოსე ტომას სოსა – შინაგან საქმეთა მინისტრი, ვენანციო ვ. ლოპესი – საგარეო საქმეთა სამინისტრო (ის იყო კარლოს ანტონიო ლოპესის შვილიშვილი და მარშალი ლოპესის ბიძაშვილი), ხოსე სეგუნდო დეკუდ – ფინანსთა სამინისტრო, ბენჯამინ ესევალი – იუსტიციის სამინისტრო, გენერალი ხუან ბ. ეგუსკიზა – ომისა და ნაოსნობის სამინისტრო.

მისი ხელისუფლების დროს გაძლიერდა წინა ადმინისტრაციის მიერ წარმოქმნილი საბანკო კრიზისი. შეიქმნა პირდაპირი შემოსავლების ოფისი (უძრავი ქონების გადასახადი) და ასუნსიონის მუნიციპალიტეტი. გონსალესის მმართველობისას გარდაიცვალა ეპისკოპოსი პედრო ხუან აპონტე. გაიხსნა სოფლის მეურნეობის პრაქტიკული სკოლა, მთავრობის სასახლე აღიჭურვა დიდი საგამოფენო სივრცით, რომელიც მიეძღვნა ამერიკის აღმოჩენის მეოთხე საუკუნის იუბილეს. დასრულდა საჯარო საპყრობილის შენობის მშენებლობა და შეიქმნა სავაჭრო ბანკი. 1891 წლის 18 ოქტომბერს მისი მთავრობის წინააღმდეგ სამხედრო გადატრიალება მოდა, რომელიც ჩავარდა, თუმცა პრეცედენტად დარჩა. 1891 წელს ყოფილი კანცლერი, პოლკოვნიკი ხუან კრიზოსტომო სენტურიონი დანიშნა ელჩად გაერთიანებულ სამეფოში, საფრანგეთში და ესპანეთში. ასევე იმ წელს ჩავარდა დიპლომატიური მისია ბოლივიის წარმომადგენლის მარიანო ბაპტისტას მიერ.

1892 წელს გაიცა პირველი სამხედრო სტიპენდიები. იმავე წლის ოქტომბრიდან დაიწყო მოქმედება საშუალო და უმაღლესი განათლების კანონმა, რაც მაშინ ძალიან მნიშვნელოვანი იყო. 1893 წლის მაისში შეიქმნა ნოტარიუსების და საჯარო სასამართლოს კლერკების ფაკულტეტი. იმავე წლის 16 ივლისს პირველ სამართლისა და სოციალურ მეცნიერებებში დოქტორების გამოშვების ცერემონიალი ჩატარდა.

1891 წლის 2 აპრილს ფაკუნდო ინსფრანი დაინიშნა იუსტიციის დეპარტამენტის მინისტრად ბენჯამინ ესევალის ნაცვლად. პარაგვაიში გადმოიღეს არგენტინის კომერციის კოდექსი, ხელახალი რემონტი განხორციელდა ლოპესის სასახლეზე, დაარსდა მრავალი ახალი კოლონია და ჩამოვიდა 1723 ახალი იმიგრანტი ქვეყანაში. 1891 წლის აგვისტოში რკინიგზამ მიაღწია პირაპოსამდე. მისი მმართველობის პერიოდში ქვეყანაში იყო 292 სკოლა 18 944 მოსწავლით. 1893 წლის პარაგვაის სახელმწიფო ბიუჯეტი იყო 1 226 000 პესო.

ხოსე სეგუნდო დეკოუდი დაინიშნა პარაგვაის წარმომადგენლად ურუგვაიში და ბრაზილიაში, სესარ გონდრა – ვატიკანში, ხუან დურანი კი – ესპანეთში.

გონსალესის პრეზიდენტობის დროს დაიწყო შემდეგი გაზეთების გამოცემა: " " (დემოკრატია) და " " (დამოუკიდებელი) 1891 წელს; ასევე " " (რესპუბლიკა), " " (თავისუფლება), " " (ხალხი), " " (კარი) და " " (მშობლიური).

გადადგომა
გონსალესმა უნდა გადასცა ძალაუფლება მისი სიძე ხოსე სეგუნდო დეკოუდს, მაგრამ 1894 წლის 9 ივნისის დილით, პოლიტიკური უთანხმოების გამო, მის ოფისში მოვიდა დელეგაცია, რომელშიც იყვნენ რუფინო მაზო, ეუზებას მონგელოსი და რუფინო კარეგა და გენერალ ეგუსკიზას სახელით მოსთხოვეს გადადგომა. როდესაც გონსალესმა უარი თქვა, ის წაიყვანეს არმიის ბაზაზე, სადაც ელოდნენ ეგუსკიზას და გენერალ კაბალიეროს. გონსალესმა კვლავ უარი განაცხადა, თუმცა პარლამენტმა საბოლოოდ პრეზიდენტობა გადასცა ვიცე-პრეზიდენტ მარკოს მორინიგოს.